

**2009 жылдың сәуір-маусымында және қазан-желтоқсанында облыс аумағындағы
Қазақстан Республикасының азаматтарын мерзімді әскери қызметке шақыруды
ұйымдастыру туралы**

***Күшін жойған***

Солтүстік Қазақстан облысы әкімдігінің 2009 жылғы 3 сәуірдегі N 87 қаулысы. Солтүстік Қазақстан облысының Әділет департаментінде 2009 жылғы 4 мамырда N 1707 тіркелді. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011 жылғы 17 қазандағы N 01.04-08/2964 хаты)

      Ескерту. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011.10.17 N 01.04-08/2964 хаты)

      «Әскери міндеттілік және әскери қызмет туралы» Қазақстан Республикасының 2005 жылғы 8 шілдедегі № 74 Заңы 19-бабының 3-тармағына сәйкес, «Белгіленген әскери қызмет мерзімін өткерген мерзімді әскери қызметтегі әскери қызметшілерді запасқа шығару және Қазақстан Республикасының азаматтарын 2009 жылдың сәуір-маусымында және қазан-желтоқсанында кезекті мерзімді әскери қызметке шақыру туралы» Қазақстан Республикасы Президентінің 2009 жылғы 1 сәуірдегі № 779 Жарлығы негізінде облыс әкімдігі **ҚАУЛЫ ЕТЕДІ:**

      1. Он сегізден жиырма жеті жасқа дейінгі, шақыруды кейінге қалдыруға немесе шақырудан босатылуға құқығы жоқ ер азаматтарды, сондай-ақ оқу орындарынан шығарылған, жиырма жеті жасқа толмаған және әскерге шақыру бойынша әскери қызметтің белгіленген мерзімін өткермерген азаматтарды 2009 жылдың сәуір-маусымында және қазан-желтоқсанында Қазақстан Республикасының Қарулы Күштеріне, басқа да әскерлер мен әскери құрылымдарға мерзімді әскери қызметке шақыру ұйымдастырылсын.

      2. Қосымшаға сәйкес облыстық шақыру комиссиясының құрамы құрылсын.

      3. Аудандар мен Петропавл қаласының әкімдіктері:

      қорғаныс істері жөніндегі аудандық (қалалық) бөлімдер (басқарма) арқылы аудан (қала) аумағындағы мерзімді әскери қызметке шақыруды ұйымдастырсын және қамтамасыз етсін;

      аудандық (қалалық) шақыру комиссияларын құрсын;

      мыналармен қамтамасыз етсін:

      қорғаныс істері жөніндегі аудандық (қалалық) бөлімдер (басқарма) шақыру комиссиясының жұмысы үшін бөлімдерді (басқармаларды) үй-жаймен;

      автомобиль көлігі және техникалық қызметкерлердің қажетті санын бөлуді;

      көрсетілген іс-шараларды орындауға байланысты шығындарды осы мақсаттарға бөлінген қаражаттандыру шегінде, жергілікті бюджет есебінен қаржыландыруды.

      4. Денсаулық сақтау басқармасы:

      Петропавл қаласындағы облыстық жинау пунктіндегі медициналық комиссияның жұмысын қамтамасыз етсін;

      шақырылушыларды медициналық куәландыру жөніндегі комиссияларды дәрігер-мамандармен, соның ішінде тар саладағы дәрігерлермен толықтырсын;

      шақырту комиссиясымен жіберілген азаматтарды медициналық тексеру үшін емдеу - алдын алу мекемелерінде орындар көздесін.

      5. Солтүстік Қазақстан облысының ішкі істер департаменті мыналарды қамтамасыз етсін:

      ішкі істер департаменті, Петропавл қалалық ішкі істер басқармасы және аудандық ішкі істер бөлімі басшыларының құрамынан лауазымды тұлғаларды облыстық, аудандық (қалалық) шақыру комиссияларының құрамына енгізуді;

      азаматтарды шақыру кезеңінде қорғаныс істері жөніндегі аудандық (қалалық) бөлімдермен (басқармамен) өзара іс-әрекетті ұйымдастыруды;

      әскерге шақырылушыларды әскери бөлімдерге аттандыру және жіберу кезінде қоғамдық тәртіпті сақтауға;

      азаматтардың шақыру пункттеріне келуін бақылауды жүргізу, шақырудан жасырынып қалуға жол бермеуді.

      6. Мәдениет басқармасы шақыру пункттерінде көркемөнерпаздар ұжымының өнерін және әскери-патриоттық тақырыптарға кинофильмдер көрсетуді ұйымдастырсын.

      7. Туризм, дене шынықтыру және спорт басқармасы облыстық жинау пунктінде спорттық-бұқаралық іс-шаралар өткізуді, шақырылушылардың жалпы даярлығын тексеруді ұйымдастырсын.

      8. Осы қаулының орындалуын бақылау жетекшілік ететін мәселелері бойынша облыс әкімінің орынбасарларына жүктелсін.

      9. Осы қаулы бірінші ресми жарияланған күннен бастап қолданысқа енгізіледі.

*Облыс әкімі                                С. Біләлов*

Облыс әкімдігінің 2009 жылғы

3 сәуірдегі № 87 қаулысына

қосымша

      Ескерту. Қосымшаға өзгерту енгізілді - Солтүстік Қазақстан облысы әкімдігінің 2009.08.17 N 210; 2009.09.22 N 235 Қаулыларымен

 **Облыстық шақыру комиссиясының ҚҰРАМЫ**

|  |  |
| --- | --- |
| Галыгин Юрий Борисович | Солтүстік Қазақстан облысы қорғаныс істері жөніндегі департамент бастығының міндетін уақытша атқарушысы, комиссия төрағасы (келісім бойынша) |
| Мұстафин Қайрат Сағидұлаұлы | Солтүстік Қазақстан облысы жұмылдыру даярлығы, азаматтық қорғаныс, апаттар мен зілзалалардың алдын алу және жоюды ұйымдастыру жөніндегі басқарма бастығы, комиссия төрағасының орынбасары |
| Иванова Маргарита Владимировна | облыстық аурухананың медбибісі, комиссия хатшысы  |

 **Комиссия мүшелері:**

|  |  |
| --- | --- |
| Көшеков Мұрат Өмірбайұлы | Солтүстік Қазақстан облысы ішкі істер департаменті бастығының орынбасары |
| Ғабдуллина Нәзира Нұрланбеқызы | Солтүстік Қазақстан облысы қорғаныс істері жөніндегі департамент бастығының көмекшісі, дәрігер, медициналық комиссия төрағасы (келісім бойынша) |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК